**Ministru kabineta noteikumu “Grozījumi Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir precizēt darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” (turpmāk – SAM 7.1.2.1.) īstenošanas nosacījumus, t.sk. palielināt SAM 7.1.2.1. pieejamo kopējo attiecināmo finansējumu par 225 941 *euro* unpalielināt sasniedzamo iznākuma rādītāju, kā arī pagarināt SAM 7.1.2.1. īstenošanas termiņu – līdz 2022. gada 31.decembrim.  MK noteikumu projekta spēkā stāšanās indikatīvais laika periods – 2020. gada III ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3.jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” (turpmāk – DP) SAM 7.1.2.1. īstenošanas nosacījumus, proti, **palielināt SAM 7.1.2.1. pieejamo kopējo attiecināmo finansējumu** (no 591 250 *euro* uz 817 191 *euro*), t.sk. Eiropas Sociālā fonda finansējumu un valsts budžeta finansējumu (*MK noteikumu projekta 2.punkts*), kā arī **palielināt sasniedzamo iznākuma rādītāju** (no 600 uz 800 atbalstītajiem informatīvajiem Eiropas Nodarbinātības dienestu tīkla (turpmāk – EURES) pasākumiem) *(MK noteikumu projekta 1.punkts*) un **pagarināt SAM 7.1.2.1. īstenošanas termiņu** (līdz 2022. gada 31.decembrim) *(MK noteikumu projekta 3.punkts*).  Šobrīd MK 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” (turpmāk – MK noteikumi Nr.129) SAM 7.1.2.1. ir noteikts pieejamais kopējais attiecināmais finansējums 591 250 *euro*, t.sk. Eiropas Sociālā fonda (turpmāk – ESF) finansējums – 502 562 *euro* un valsts budžeta finansējums – 88 688 *euro*.  Minēto pieejamo kopējo attiecināmo finansējumu (atbilstoši š.g. 28. jūnijā Finanšu ministrijai iesniegtajam labklājības nozares finanšu pārdales priekšlikumam[[1]](#footnote-1)) paredzēts palielināt par 225 941 *euro* (no 591 250 *euro* uz 817 191 *euro*), pārdalot to no DP 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros īstenotā projekta “Atbalsts bezdarbnieku izglītībai” (Nr. 7.1.1.0/15/I/001) (turpmāk – SAM 7.1.1.), t.i., tiek pārdalīta SAM 7.1.1.:  1) snieguma rezerves finansējuma daļa – 213 285 *euro* apmērā;  2) neatbilstoši veiktie izdevumi (neatbilstību finansējums) – 12 656 *euro* apmērā.  SAM 7.1.2.1. pieejamo kopējo attiecināmo finansējumu nepieciešams palielināt, lai pēc iespējas efektīvāk sasniegtu SAM 7.1.2.1. pasākuma mērķi, kā arī neradītu slodzi uz valsts budžetu un nesamērīgi neierobežotu EURES tīkla darbību un īstenotās aktivitātes. Tāpat ir nepieciešams turpināt EURES tīkla darbības un saistītu pasākumu/aktivitāšu īstenošanu, lai nodrošinātu to darbības nepārtrauktību un Latvijas saistību izpildi EURES tīklā, ņemot vērā, ka Nodarbinātības valsts aģentūra (turpmāk – NVA) kā finansējuma saņēmējs (turpmāk – finansējuma saņēmējs) ir nominēts kā EURES Valsts koordinācijas birojs, t.sk. norīkots par EURES dalībnieku, tādējādi – koordinē un ir pilnībā atbildīgs par EURES tīkla darbību Latvijā saskaņā ar ES tiesību aktiem.  Ar papildu pārdalīto finansējumu (kopumā 225 941 *euro*) plānots īstenot papildu 200 informatīvos EURES pasākumus. Pēc MK noteikumu projekta spēkā stāšanās pavisam kopā tiks īstenoti 800 EURES informatīvie pasākumi (līdz 2023. gada 31.decembrim sasniedzamais iznākuma rādītājs), tādējādi uzlabojot darba ņēmēju, bezdarbnieku, darba meklētāju un darba devēju piekļuvi informatīviem atbalsta pasākumiem, kā arī sniedzot atbalstu darba meklēšanā un darba tiesisko attiecību nodibināšanā (ES un Eiropas Ekonomikas zonas (EEZ) valstīs).  Lai neradītu slodzi uz valsts budžetu, kā arī nesamērīgi neierobežotu EURES tīkla darbību un aktivitātes, viena EURES pasākuma vidējo izmaksu vērtība precizēta, pamatojoties uz pieņēmumu, ka izmaksas vienam EURES pasākumam varētu pieaugt indikatīvi par ~3,7% (administrēšanas un pasākumu nodrošināšanas/īstenošanas izmaksu sadārdzinājums):  985,42 *euro* (šobrīd viena pasākuma vidēja izmaksa) + 985,42 *euro* x ~3,7% (indikatīvais sadārdzinājums (skaitlis noapaļots ar vienu ciparu aiz komata) = ~ 1021.88 *euro* (viena pasākuma vidējās indikatīvās izmaksa[[2]](#footnote-2)).  Līdz ar to SAM 7.1.2.1. kopējās izmaksas varētu veidot: ~ 1021.88 *euro* (viena pasākuma vidējās indikatīvās izmaksa) x 800 (pasākumu skaits kopā) = ~ 817 504 *euro*.  Tā pat jāņem vērā, ka SAM 7.1.2.1. ietvaros tiek īstenoti atšķirīga mēroga pasākumi (apmācības pasākumi, semināri, darba gadatirgi, izstādes, informatīvās dienas, konferences, dalība Eiropas Komisijas sanāksmēs, starptautiski pasākumi u.c.), to faktiskās izmaksas šobrīd svārstās no ~100 - ~7 000 *euro*, atkarībā no mērķauditorijas, pasākuma mērķa un norises vietas, proti, pasākums norisinās Latvijā vai citās ES/Eiropas Ekonomikas zonas (EEZ) valstīs. Izmaksu amplitūda rodas no atšķirīgām telpu (atkarībā no pasākuma auditorijas lieluma), aprīkojuma, stendu, reklāmas un tulkošanas izmaksu kompleksa, transporta izmaksām. Piemēram, semināra – diskusijas Liepājas novada darba devējiem un sadarbības partneriem (25 dalībnieki) izmaksas veidoja 275,30 EUR, savukārt semināra darba devējiem Balvos (35 dalībnieki) organizēšanas izmaksas sasniedza 360,50 EUR, ieskaitot ceļa izdevumus SAM 7.1.2.1. īstenošanas personālam. EURES apmācību NVA darbiniekiem par starptautisko personāla atlasi nodrošināšanas izmaksas vienai grupai (10 darbinieki, 2 dienas) veidoja aptuveni 1 500 *euro*, ieskaitot apmācību nodrošināšanu, ceļa izdevumus, dienas naudu, viesnīcas izdevumus. Savukārt vakanču gadatirgu organizēšanas izmaksas svārstās no 3 000 līdz 7 000 *euro*, atkarībā no aprīkojuma apjoma un reklāmas izmaksām.  Indikatīvais ~3,7% sadārdzinājums viena EURES pasākuma īstenošanai varētu pieaugt, ņemot vērā, ka novērojamas cenu/izmaksu izmaiņas dažādās preču un pakalpojumu grupās. Saskaņā ar Centrālas statiskas pārvaldes datiem 2019. gada septembrī, salīdzinot ar 2018. gada septembri, vidējais patēriņa cenu līmenis palielinājās par 2,6 %, proti, precēm cenas pieauga par 2,4 % un pakalpojumiem – par 3,0%[[3]](#footnote-3). Līdz ar to ietekmējot kopējās administrēšanas un pasākumu nodrošināšanas/īstenošanas izmaksas. Ņemot vērā, ka ik gadu novērojams patēriņa preču cenu un pakalpojumu izmaksu pieaugums, tiek prognozēts, ka viena EURES pasākuma vidējās indikatīvās izmaksas varētu pieaugt indikatīvi par 3,7%.  Ņemot vērā minēto, lai efektīvi sasniegtu SAM 7.1.2.1. mērķi, plānots pagarināt SAM 7.1.2.1. īstenošanas termiņu (no 2020. gada 31.decembra līdz 2022. gada 31.decembrim). Atbilstoši MK 2014. gada 16. decembra noteikumu Nr. 784[[4]](#footnote-4) 51.47. apakšpunktam MK noteikumu projektam pievienots MK protokollēmuma projekts par iesaistīto institūciju secīgām rīcībām SAM 7.1.2.1. termiņa pagarinājumam.  Kopumā ierosinātie grozījumi, t.sk. kopējā attiecināmā finansējuma palielināšana veicinās SAM 7.1.2.1. mērķa un iznākuma rādītāja sasniegšanu, kā arī pozitīvi ietekmēs pasākuma mērķa grupu, jo tiks īstenots vairāk EURES informatīvo pasākumu, tādējādi veicinot arī sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija kā ES fondu vadībā iesaistītā atbildīgā iestāde, NVA. |
| 4. | Cita informācija | Finansējuma saņēmējs neplāno papildu informatīvo EURES pasākumu īstenošanu līdz attiecīgu grozījumu veikšanai DP[[5]](#footnote-5) un to apstiprināšanai Eiropas Komisijā. Papildus piešķirtais finansējums (225 941 *euro* apmērā) tiks ieguldīts SAM 7.1.2.1. pasākuma īstenošanai 2021.–2022. gadam, t.sk. papildu informatīvo EURES pasākumu īstenošanai.  MK noteikumu projekts ietekmē NVA kā finansējuma saņēmēju, jo tas paredz precizēt SAM 7.1.2.1. īstenošanas nosacījumus.  Izvērtējot ierosināto grozījumu ietekmi uz SAM 7.1.2.1., pēc MK noteikumu spēkā stāšanās būs nepieciešams veikt attiecīgus grozījumus (atbilstoši aktuālajām MK noteikumu Nr. 129 redakcijām) NVA īstenotajā projektā Nr. 7.1.2.1/15/I/001 “EURES tīkla darbība Latvijā” (turpmāk – SAM 7.1.2.1. projekts) palielinot kopējo finansējumu un iznākuma rādītāja vērtību, kā arī precizējot projekta ieviešanas beigu datumu, t.sk. darbību laika grafiku.  MK noteikumu projektam tiek prognozēta būtiska pozitīva ietekme uz SAM 7.1.2.1. projekta īstenošanu, t.sk. mērķa un iznākuma rādītāja sasniegšanu, jo tiks uzlabota darba ņēmēju, bezdarbnieku, darba meklētāju un darba devēju piekļuve informatīviem atbalsta pasākumiem, sniedzot atbalstu darba meklēšanā un darba tiesisko attiecību nodibināšanā.  Pēc MK noteikumu projekta spēkā stāšanās[[6]](#footnote-6) NVA kā SAM 7.1.2.1. finansējuma saņēmējs sagatavos un iesniegs atbilstošus grozījumus SAM 7.1.2.1. projektā.  Labklājības ministrija kā ES fondu atbildīgā iestāde sadarbībā ar Centrālo finanšu un līgumu aģentūru kā sadarbības iestādi (turpmāk – CFLA) uzraudzīs, lai tiek veikti atbilstoši grozījumi SAM 7.1.2.1. projektā, palielinot kopējo attiecināmo finansējumu. Papildus jāņem vērā, ka NVA kā SAM 7.1.2.1. finansējuma saņēmējs jau šobrīd ir informēts par pasākuma kopējā attiecināmā finansējuma iespējamu palielinājumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir darba tirgus dalībnieki – darba devēji, darba ņēmēji, darba meklētāji, bezdarbnieki un NVA darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, kā arī ietekme uz sabiedrības mērķa grupām, jo kopumā tiks īstenots vairāk EURES pasākumu, piemēram, lai sniegtu informāciju darba meklētājiem kā sabiedrības mērķa grupai par pieejamajām brīvajām darbavietām Latvijā un Eiropā, vai tiks īstenoti informatīvie pasākumi/semināri/konsultācijas darba devējiem (t.sk. mazajiem, vidējiem uzņēmumiem, mikrouzņēmumiem un jaunuzņēmumiem) par iespējām izmantot EURES pakalpojumus un piesaistīt savam uzņēmumam vajadzīgos darbiniekus.  MK noteikumu projekts nesniedz ietekmi uz vidi, konkurenci, veselību, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020.gads** | | Turpmākie trīs gadi (*euro*) | | | | |
| **2021.** | | **2022.** | | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 110 995 | 0 | 0 | 96 025 | 0 | 96 025 | 0 |
| 2. Budžeta izdevumi | 130 583 | 0 | 0 | 112 971 | 0 | 112 971 | 0 |
| 3. Finansiālā ietekme | -19 588 | 0 | 0 | -16 946 | 0 | -16 946 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 19 588 | 0 | 0 | -16 946 | 0 | -16 946 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.129, šobrīd SAM 7.1.2.1. ietvaros projektam (Nr. 7.1.2.1/15/I/001 “EURES tīkla darbība Latvijā” (turpmāk – projekts) valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) ir noteikts pieejamais kopējais attiecināmais finansējums – 591 250 *euro*, t.sk. ESF finansējums – 502 562 *euro* un valsts budžeta finansējums – 88 688 *euro*.  MK noteikumu projekts paredz palielināt (pārdalot no SAM 7.1.1.) SAM 7.1.2.1. ietvaros projekta pieejamo kopējo attiecināmo finansējumu par 225 941 *euro*, līdz ar to pēc MK noteikumu projekta spēkā stāšanās dienas SAM 7.1.2.1. ietvaros projektam pieejamais kopējais attiecināmais finansējums būs 817 191  *euro*, t.sk. ESF finansējums – 694 612 *euro* un valsts budžeta finansējums – 122 579 *euro*.  **2015. gadā** kopējais faktiskais investētais finansējums (atbilstoši Valsts kases izdrukai) 49 557 *euro*, t.sk. ESF finansējums 42 124 *euro* un valsts budžeta finansējums 7 433 *euro*.  **2016. gadā** kopējais faktiskais investētais finansējums (atbilstoši Valsts kases izdrukai) 83 925 *euro*, tai skaitā ESF finansējums 71 336 *euro* un valsts budžeta finansējums 12 589 *euro*.  **2017. gadā** kopējais faktiskais investētais finansējums (atbilstoši Valsts kases izdrukai) 100 300 *euro*, t.sk. ESF finansējums 85 255 *euro* un valsts budžeta finansējums 15 045 *euro*.  **2018. gadā** kopējais faktiskais investētais finansējums (atbilstoši Valsts kases izdrukai) 105 255 *euro*, t.sk. ESF finansējums 89 467 *euro* un valsts budžeta finansējums 15 788 *euro*.  **2019. gadā**  kopējais faktiskais investētais finansējums (atbilstoši Valsts kases izdrukai) 116 659 *euro*, t.sk. ESF finansējums 99 160 *euro* un valsts budžeta finansējums 17 499 *euro*.    **2020. gadā** projektam vidējā termiņa budžeta ietvarā apstiprināts finansējums 130 583 *euro* apmērā, t.sk. ESF finansējums 110 995 *euro* un valsts budžeta finansējums 19 588 *euro*.  Šobrīd saskaņā ar projekta finanšu datiem, 2020. gadā projekta kopējais finansējums plānots indikatīvi 135 554 *euro* apmērā, t.sk. ESF finansējums 115 220 *euro* un valsts budžeta finansējums 20 334 *euro*.  Pēc MK noteikumu projekta spēkā stāšanās SAM 7.1.2.1. pieejamais kopējais attiecināmais finansējums 2020. gadam plānots indikatīvi 135 553 *euro* apmērā, t.sk. ESF finansējums 115 220 *euro* un valsts budžeta finansējums 20 333 *euro*.  Pēc MK noteikumu projekta spēkā stāšanās SAM 7.1.2.1. pieejamais kopējais attiecināmais finansējums (kas tiks pārdalīts no SAM 7.1.1.) plānots:  **2021. gadā** indikatīvi 112 971 *euro* apmērā, t.sk. ESF finansējums 96 025 *euro* un valsts budžeta finansējums 16 946 *euro*;  **2022. gadā** indikatīvi 112 971 *euro* apmērā, t.sk. ESF finansējums 96 025 *euro* un valsts budžeta finansējums 16 946 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu. | | | | | | |
| 8. Cita informācija | Finansējums 225 941 *euro* apmērā tiks pārdalīts no SAM 7.1.1.  Finansējuma sadalījums pa gadiem norādīts indikatīvi un var tikt precizēts. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts ir saistīts ar Labklājības ministrijas izstrādāto MK noteikumu projektu “Grozījumi Ministru kabineta 2014. gada 23. decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (iekļauts 2020. gada 28. jūlija MK sēdes dienas kārtībā (TA-1398)). |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu tai iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas Valsts sekretāru sanāksmē ievietots Labklājības ministrijas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 2019.gada 19.augusta līdz 2019.gada 4.septembrim aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 2019. gada 4. septembrim) un iesniegšanai Valsts kancelejā par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrijas, Centrālā finanšu un līgumu aģentūra kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

I. Strazdiņa 67021630

Ilze.Strazdina@lm.gov.lv

*Pielikums*

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019., vēstule Nr. 38-3-01/1190)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM/ pasākuma** | | | | **Ierosinātā finanšu pārdale (+/-), *eur*** | | | | **MKN pieejamais finansējums pēc pārdalēm, *eur*** |
| **Nr.** | **nosaukums** | **MKN (*datums, Nr*)** | **šobrīd MKN pieejamais finansējums (*ar snieguma rezervi*), *eur*** | **kopā** | **tai skaitā pa avotiem:** | | |
| **ietaupījums** | **neatbilstības** | **snieguma rezerve** |
| 711 | B/d apmācība, NVA | 23.12.2014., Nr. 836 | 98 188 063 | 6 479 853 | 0 | -12 656 | 6 492 509 | 97 962 122 |
| 7121 | EURES, NVA | 17.03.2015., Nr. 130 | 591 250 | 225 941 | 0 | 12 656 | 213 285 | 817 191 |
| 7122 | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 1 400 770 |
| 7211 | JG 1.kārta, NVA | 28.04.2015., Nr. 207 | 33 977 163 | -691 174 | -670 757 | -20 417 | 0 | 33 285 989 |
| 7212 | JG 2.kārta, VIAA | 36 184 219 | 691 174 | 670 757 | 20 417 | 0 | 36 875 393 |
| 7213 | JG 3.kārta, NVA | Nav | 1 498 882 | -1 498 882 | 0 | 0 | -1 498 882 | 0 |
| 731 | Darba drošība, VDI | 01.03.2016., Nr. 127 | 12 643 472 | -3 552 057 | -3 552 057 | 0 | 0 | 9 091 415 |
| 732 | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 10 596 211 |
| **7.PV kopā** | | | 195 080 030 | -5 050 939 | -3 552 057 | 0 | -1 498 882 | 190 029 091 |
| 9111 | Subsidētā nodarbinātība, NVA | 23.12.2014., Nr. 835 | 41 309 740 | 9 962 765 | 8 566 244 | 1 195 | 1 395 326 | 49 877 179 |
| 9112 | Ilgstošo b/d atbalsta projekts, NVA | 11.08.2015., Nr. 468 | 27 939 197 | -11 900 000 | -11 897 879 | -2 121 | 0 | 16 039 197 |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | -5 000 000 | 14 920 206 |
| 9141 | Profesionālā rehabilitācija, SIVA | 30.06.2015., Nr. 352 | 1 252 128 | 500 000 | 500 000 | 0 | 0 | 1 752 128 |
| 9142 | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 1 146 715 |
| 9143 | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 318 054 |
| 9144 | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 6 463 045 |
| 9211 | Sociālais darbs, LM | 14.04.2015., Nr. 193 | 8 466 256 | 988 203 | 956 581 | 31 622 | 0 | 9 454 459 |
| 9212 | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 1 079 297 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -19 847 | 0 | -19 847 | 0 | 2 388 250 |
| 9221 | 1.alternatīva ESF DI, plānošanas reģioni | 16.06.2015., Nr. 313 | 42 242 298 | 7 168 701 | 3 452 531 | -10 168 | 3 726 338 | 45 684 661 |
| 2.alternatīva ESF DI, plānošanas reģioni | 11 168 701 | 5 953 649 | -10 168 | 5 225 220 | 49 684 661 |
| 9222 | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 4 727 073 |
| 9223 | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 4 966 963 |
| **1.alternatīva ESF 9.PV kopā** | | | 162 766 288 | -3 949 061 | 1 050 939 | 0 | -5 000 000 | 158 817 227 |
| **2.alternatīva ESF 9.PV kopā** | | | 162 766 288 | 50 939 | 3 552 057 | 0 | -3 501 118 | 162 817 227 |
| 9311 | ERAF DI, pašvaldības | 20.12.2016., Nr. 871 | 44 441 978 | 9 550 415 | 1 590 984 | 0 | 7 959 431 | 51 032 962 |
| 9312 | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 2 486 091 |
| **ERAF 9.PV kopā** | | | 48 519 053 | 5 000 000 | 0 | 0 | 5 000 000 | 53 519 053 |
| **1.alternatīva LM 7.PV+ 9.PV kopā** | | | **406 365 371** | **-4 000 000** | **-2 501 118** | **0** | **-1 498 882** | 402 365 371 |
| **2.alternatīva LM 7.PV+ 9.PV kopā** | | | **406 365 371** | **0** | **0** | **0** | **0** | 406 365 371 |
|  |  |  |  |  |  |  |  |  |
| 4212 | 1.alternatīva Valsts ēku energoefektivitāte, EM | 09.08.2016., Nr. 534 | 80 448 999 | 4 000 000 | 2 501 118 | 0 | 1 498 882 | 84 448 999 |
| 2.alternatīva Valsts ēku energoefektivitāte, EM | 0 | 0 | 0 | 0 | 80 448 999 |

**Labklājības ministrijas papildu ierosinātās ES fondu finanšu pārdales**

(“finansējuma aizņemšanās” līdz atbilstošu DP grozījumu apstiprināšanas, lai nodrošinātu LM virzīto priekšlikumu finanšu pārdalēm īstenošanu 2019.gada beigās/2020.gada sākumā)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM/ pasākuma** | | | | **Ierosinātā finanšu pārdale (+/-), *eur*** | | | | **MKN pieejamais finansējums pēc pārdalēm, *eur*** |
| **Nr.** | **nosaukums** | **MKN (*datums, Nr*)** | **šobrīd MKN pieejamais finansējums (*ar snieguma rezervi*), *eur*** | **kopā** | **tai skaitā pa avotiem:** | | |
| **ietaupījums/ finansējums, ko uz laiku ir iespējams pārdalīt** | **neatbilstības** | **snieguma rezerve** |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -8 385 327 | - 3 385 327\* | 0 | -5 000 000 | 11 534 879 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -60 513 | - 40 666\* | -19 847 | 0 | 2 347 584 |

\* finansējums tiks novirzīts papildu nepieciešamo izdevumu segšanai 9.1.4.1. SAM pasākuma (500 000 *eur*) un 9.2.2.1. SAM pasākuma (2 925 993 *eur*) ietvaros 2019.gada beigās/2020.gada sākumā līdz DP grozījumu apstiprināšanai un finanšu pārdalei no 7PV uz 9PV

1. Kopsavilkumu skat. anotācijas pielikumā. [↑](#footnote-ref-1)
2. Informācija par iznākuma rādītāja aprēķina metodiku tiks iekļauta 7.1.2.specifiskā atbalsta mērķa “Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” rādītāju pasē. [↑](#footnote-ref-2)
3. Detalizētāku informāciju skat. Centrālās statistikas pārvaldes tīmekļvietnē, <https://www.csb.gov.lv/lv/statistika/statistikas-temas/ekonomika/pci/meklet-tema/2527-paterina-cenu-parmainas-2019-gada-septembri> [↑](#footnote-ref-3)
4. MK 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”, <https://likumi.lv/doc.php?id=271368> [↑](#footnote-ref-4)
5. Vienlaikus Labklājības ministrija plāno līdz š.g. 25. oktobrim iesniegt Finanšu ministrijā attiecīgus priekšlikumus grozījumiem DP. [↑](#footnote-ref-5)
6. MK noteikumu projektu MK plānots izskatīt pēc (vai vienlaikus) ar Labklājības ministrijas izstrādāto MK noteikumu projektu “Grozījumi Ministru kabineta 2014. gada 23. decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (šobrīd izstrādes stadijā). [↑](#footnote-ref-6)